มาทานคนเดียวครับ เลยสั่งเป็นอาหารชุดมาลองดู สั่งชุดไก่กงเป่ากับเกี๊ยวซ่าจีน มีแถมข้าวกับน้ำซุปมาด้วย (299 บาท) แล้วก็น้ำมะพร้าวปั่น
รอสักพักอาหารก็มาเสิร์ฟ หน้าตาน่าทานใช้ได้ พอกินเข้าไปก็ถึงบางอ้อ ว่าไอ้เจ้าไก่กงเป่าก็คือไก่ผัดเม็ดมะม่วงแบบจีน แต่เปลี่ยนเป็นใส่ถั่วลิสงแทนเม็ดมะม่วง แล้วแถมมาข้าง ๆ ก็คือกุ้งผัดเปรี้ยวหวาน ทั้งสองอย่างนี้อร่อยใช้ได้เลย
เกี๊ยวซ่าไม่ประทับใจเท่าไหร่ แป้งหนาไป น้ำซุปก็จืดสนิท
เรื่องติอีกเรื่องคือกุ้งผัดเปรี้ยวหวานที่มาในเซ็ทด้วย เนื่องจากชื่อเซ็ทอาหารและรายละเอียดไม่ได้มีบอกว่ามีกุ้งด้วย ถ้าคนที่แพ้กุ้งทานเข้าไปโดยไม่รู้แล้วเกิดอาการจะทำยังไง (คือกุ้งหั่นมาเป็นชิ้นเล็ก ๆ ชุบแป้งทอด ดูผ่าน ๆ ไม่มีทางรู้)